open-index/open-wikipedia-markdown huggingface dataset:
Ավստրիայի հոգևոր հովվություն

**Ավստրիայի հոգևոր հովվություն**, Հայաստանյայց առաքելական սուրբ եկեղեցու՝ Եվրոպայի տարածքում գտնվող կրոնական կազմակերպություններից մեկը, որը ներկայացնում է առաքելական ավստրիահայության հոգևոր կյանքը։ Ենթարկվում է Կենտրոնական Եվրոպայի հայրապետական պատվիրակությանը (Մայր Աթոռ Սուրբ Էջմիածին)։
[մինի|[Սուրբ Հռիփսիմե եկեղեցի (Վիեննա)|Սուրբ Հռիփսիմե եկեղեցի, Վիեննա]]

## Պատմություն
20-րդ դարի ընթացքում ավստրիահայերի թիվն աճեց Հայոց ցեղասպանության հետևանքով։ Դեռ 1912-1913 թվականներին՝ նախքան առաջին համաշխարհային պատերազմը, Ավստրիայի Հայ առաքելական եկեղեցական վերակազմակերպված համայնքի «եկեղեցական միությունը» Վիեննայի կենտրոն թաղամասում (Wien I, Dominikanerbastei 10) հիմնում է սուրբ Փրկիչ մատուռը՝ հոգևոր հովիվ ունենալով Ռումինիայի Սուչավա քաղաքից Վիեննա հրավիրված Արիստակես քահանա Ֆեսլյանին։ Վերջինս իր հետ է բերում Սուչավայի սուրբ Հարություն և սուրբ Սիմեոն եկեղեցիներից ու Զամկա վանական համալիրից հոգևոր պաշտամունքի գրքեր ու անոթներ, որոնք օգտագործվում են մինչև այսօր։ 1923 թվականից Ավստրիայի և Գերմանիայի հոգևոր հովիվ է դառնում ռումինահայ մեկ այլ քահանա՝ Տեր Եղիշե քահանա Ություճյանը (հետագայում ծայրագույն վարդապետ), որի մահից չորս տարի անց միայն՝ 1962 թվականին, ավստրիահայոց հոգևոր հովվությունը ստանձնում է Մեսրոպ վարդապետ Գրիգորյանը (հետագայում եպիսկոպոս, ապա՝ արքեպիսկոպոս), որը նաև նաև Կենտրոնական Եվրոպայի հայրապետական պատվիրակն էր մինչև 2019 թվականը։

1964 թվականին վիեննահայերի ջանքերով քաղաքի 3-րդ թաղամասում (Wien III, Kolonitzgasse 11) ձեռք է բերվում ազգային կալվածք, որտեղ Ամենայն Հայոց Կաթողիկոս Վազգեն Ա. Պալճյանի միջնորդությամբ լոնդոնաբնակ Հռիփսիմե Հալաճյան-Թրիքի միջոցներով սկսում է նորակառույց Սուրբ Հռիփսիմե եկեղեցու շինարարությունը, որն օծվում է 1968 թվականին՝ Վազգեն Ա-ի կողմից։ Եկեղեցու ճարտարապետն էր Էդուարդ Սարապյանը։

Եկեղեցու բակում 1984 թվականին տեղադրվել է հուշարձան՝ Մեծ եղեռնի զոհերի հիշատակին։ Համայնքի եկեղեցական վարչությունը, նորակառույց եկեղեցու շուրջը հայերին համախմբելու նպատակով, համայնքի միջոցներով գնել է շենք, որը դարձել է Ազգային տուն։ 1981 թվականին նույն շենքում բացվել է միակ և ցայսօր գործող «Հովհաննես Շիրազ» շաբաթօրյա դպրոցը, որի գործունեությունը գլխավորում են եկեղեցական վարչությունն ու ծնողական խորհուրդը։ 1962 թվականից ավստրահայ համայնքի հոգևոր հովիվն է Մեսրոպ արքեպիսկոպոս Գրիգորյանը, որը նաև Կենտրոնական Եվրոպայի հայրապետական պատվիրակն է։

2019 թվականին Տեր Տիրան եպիսկոպոս Պետրոսյանը նշանակվել է Կենտրոնական Եվրոպայի հայրապետական պատվիրակ։

## Ծանոթագրություններ

Կատեգորիա:Հայ առաքելական եկեղեցու հոգևոր հովվություններ
Կատեգորիա:Ավստրիահայ կրոնական կազմակերպություններ
Կատեգորիա:Կենտրոնական Եվրոպայի հայրապետական պատվիրակություն
Հայկավան (Ստեփանակերտի թաղամաս)

**Հայկավան** (հայտնի է նաև՝ «ֆինսկի թաղ»), թաղամաս Արցախի Հանրապետության մայրաքաղաք Ստեփանակերտում՝ նրա հարավային հատվածում։

## Նկարագրություն
Հայկավան թաղամասը ժողովրդի մեջ հայտնի է որպես «ֆինսկի թաղ», ի պատիվ նրան, որ թաղամասի տների մեծամասնությունը կառուցված է ֆիննական ոճով։ Թաղամասի տեսարժան վայրերից է թաղամասին կից գտնվող փոքրիկ ձորը, որին տեղացիները անվանում են՝ «Ծյոր»։ Թաղամասը նաև առանձնանում է իր աղբյուրներով, որոնք հազվադեպ են Ստեփանակերտի համար։ Թաղամասի մոտով հոսող գետին տեղացիները անվանում են՝ «սև դուրբա» (սև խողովակ)։

Բնակիչների հիմնական մասը ունեցել է հողատարածք ու զբաղվում էին հողագործությամբ, ինչը Արցախի շրջափակման պայմաններում փրկություն է եղել իրենց համար։

Հայկավանում էր գտնվում Ստեփանակերտի Քրիստափոր Իվանյանի անվան ռազմամարզական վարժարանը, որը գործել է մինչև 2020 թվականի 44-օրյա պատերազմը, հետո շենքը օգտագործվում է որպես ռուս խաղաղապահների տեղակայման վայր։ 2023 թվականի սեպտեմբերի 19-ից, երբ ադրբեջանական զինված ուժերը ներխուժում են Արցախ, շենքը ծառայում էր որպես ապաստարան։ Թաղամասում էր գտնվում №5 դպրոցը, որը 44-օրյա պատերազմի ժամանակ և դրանից հետո ժամանակավորապես չի գործում, իսկ աշակերտները տեղափոխվում են սովորելու՝ №4 ու №8 դպրոցներ։ Դպրոցը վերաբացվում է վերականգնողական աշխատանքներից հետո։

2017 նոյեմբերից մինչև 2018 թվականի դեկտեմբերՆ ընկած ժամանակահատվածում թաղամասում իրականացվել է բարեկարգման աշխատանքներ։ Ծրագրով նախատեսված է եղել ամբողջությամբ բարեկարգել փողոցները։ Սողանքային գոտիներում ճանապարհի եզրերին կառուցվել են հենապատեր։

Թաղամասում գործում էր մեկ երթուղային տրանսպորտ։

### Փողոցներ
Հայկավան թաղամասը ներառում է հետևյալ փողոցները.
* Վաղարշ Վաղարշյան փողոց
* Գյուրջյան փողոց

### Նշանակալի կառույցներ
* Ստեփանակերտի Քրիստափոր Իվանյանի անվան ռազմամարզական վարժարան
* «Հայ ազգի գոյատևման պայքարի զոհերին» նվիրված հուշահամալիր

## Ծանոթագրություններ

Կատեգորիա:Ստեփանակերտ
Էմի Էքեր

**Էմի Լուիզ Էքեր** ( . ), ամերիկացի դերասանուհի, ով լայն ճանաչում ու համբավ է ձեռք բերել «Հրեշտակը», «Լրտեսուհին», «Տիկնիկների տունը», «Տեսադաշտում», «Օժտվածները»  հեռուստասերիալներում իր տպավորիչ դերակատարումներով։

## Մանկություն
Ծնվել է 1976 թ. դեկտեմբերի 5-ին,  մեծացել, հասակ առել Դալլասում, որտեղ ավարտել է Լեյք Հայլենդսի միջնակարգ դպրոցը։

Այնուհտև թատերական արվեստի բակալավրի աստիճան է ստացել՝ սովորելով Հարավային մեթոդիստական համալսարանում։

Ուսանողական տարիներին որոշ ժամանակ աշխատել է որպես  նորաձևության J.Crew տան մոդել։ 1999 թվականին նա առաջադրվել է Լեոն Ռաբինի անվան մրցանակի Էմիլ Զոլայի Թերեզ Ռաքեն» վեպի բեմադրության մեջ իր տպավորիչ դերակատարման համար։ Այդ նույն տարում գեղարվեստի բակալավրի աստիճան է ստացել։ Մի քանի թատերաշրջան աշխատել է որպես թատրոնի դերասանուհի, այդ թվում՝ Վիսկոնսին նահանգի Սփրինգ Գրին քաղաքի Ամերիկյան դերասանների թատրոնում։

## Կարիերա
Էքերի դերասանական կարիերայում բեկումնային է եղել նրա  հեռուստատեսային դեբյուտը, երբ նա նկարահանվել է Հրեշտակը հեռուստասերիալի երկրորդից հինգերորդ եթերաշրջաններում՝  Ուինիֆրեդ «Ֆրեդ» Բյորքլի դերում, ինչպես նաև վերջին՝ հինգերորդ եթերաշրջանում Իլլիրիայի դերում։ 2003 թվականին նա արժանացել է «Սատուրն» մրցանակի՝ որպես հեռուստատեսային երկրորդ պլանի կանացի դերի լավագույն կատարող։

2005 թվականին Էքերը միացել է Լրտեսուհին / *The Spy հեռուստասերիալ*ի դերասանական կազմին՝ վերջին եթերաշրջանում մարմնավորելով չարագործ Քելլի Փեյթոնի կերպարը։

Նա 2005 թվականին հնչյունավորել է Որսորդուհու / Huntress-ի կերպարը Justice League Unlimited / «Արդարության լիգա անսահմանափակ» անիմացիոն սերիալում։

## Ֆիլմագրություն

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* 
* Պաշտոնական կայք [Արխիվացված օգոստոսի 11, 2011 Wayback Machine- ում:]

Կատեգորիա:1970-ականների ծնունդներ
Կատեգորիա:1976 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Դեկտեմբերի 5 ծնունդներ
Կատեգորիա:Դերասանուհիներ այբբենական կարգով
The Very Best of Sheryl Crow

**The Very Best of Sheryl Crow**, ամերիկացի երգչուհի Շերիլ Քրոուի լավագույն երգերի ալբոմը, որը թողարկվել է 2003 թվականին։ 2005 թվականին երգչուհին «The First Cut Is the Deepest» երգի համար արժանացել է «Գրեմմի» մրցանակի՝ Լավագույն կանացի վոկալ փոփ կատարման համար։ *The Very Best of Sheryl Crow* բրիտանական հիթ-շքերթում հասել է երկրորդ հորիզոնականին UK Album Chart և № 2 դիրքերը ամերիկյան Billboard 200 չարթում։ 2008 թվականի հունվարին ԱՄՆ-ում վաճառքները գերազանցել են 4 միլիոն օրինակը և ալբոմը ստացել է RIAA պլատինե հավաստագիր։

## Ստեղծագործությունների ցանկ

## Պարգևներ
## Գծապատկերներ և հավաստագրեր

### Տարեկան գծապատկերներ
Հավաստագրում

## Ձայնագրման մասնակիցներ
* Շերիլ Քրոու-վոկալ, ակուստիկ կիթառ, բաս կիթառ, դաշնամուր, էլեկտրական կիթառ, հարմոնիա, ստեղնաշարային գործիքներ, երգեհոն
* Jimmie Bones, ստեղնաշարային գործիքներ
* Tom Bukovac, կիթառ
* Shannon Forrest, հարվածային գործիքներ
* Abraham Laboriel Jr., հարվածային գործիքներ
* Kid Rock, ռիթմ կիթառ, վոկալ
* Այլ

## Ծանոթագրություններ
Բրնձաոռոգման համակարգ

**Բրնձավոռոգման համակարգ**, նախատեսված է բրնձի ցանքերը և դրա ցանքաշրջանառությանն ուղեկցող մշակաբույսերը  ոռոգելու համար։

## Նկարագրություն
Բրնձավոռոգման համակարգ բաղկացած է ոռոգման և ջրահեռացման ջրանցքներից, ոռոգվող քարտերից (որոնք թմբերով բաժանված են չեկերի),կառույցներից (ջրառներ, պոմպակայաններ, պարզարաններ), ճանապարհացանցերից, անտառաշերտերից, շահագործման պահանջներին անհրաժեշտ սարքավորումներից և շինություններից։ Բրնձավոռոգման համակարգի կազմում կարող են լինել պատնեշող ամբարտակներ (գետի ողողա հուներում և գետաբերաններում)։ Ջուրը բրնձի դաշտի թմբապատված մաս է լցվում առանձին ոռոգիչներից՝ ոռոգման համակարգի վերջին օղակից։ Չոր հողի մեջ սերմերը ցանելուց հետո դաշտը ջրածածկում են 5–7 սմ-անոց ջրաշերտով, որի մի մասը գոլորշանում է, որոշ  քանակություններ ծծվում է հողի մեջ, մնացածը մի քանի օր անց դուրս է հոսում։ Այնուհետև դաշտը ջրածածկում են 20–25 սմ-անոց  ջրաշերտով, որը ոչնչացնում է մոլախոտերը։ Թփակալման փուլում ջրաշերտի մակարդակն իջեցնում են մինչև 5 սմ, իսկ դրա ավարտից  հետո նորից բարձրացնում մինչև 12–15 սմ և  դաշտի թմբապատված մասում այդ մակարդակը պահպանում են մինչև բրնձի կաթնահասունության փուլը։ Մոմահասունության փուլի սկզբում դաշտի թմբապատված մասում մնացած ջուրը դուրս են թողնում, իսկ հողը  չորացնում են բրնձի բերքահավաքի համար։ Ոռոգման ցանցը բաց է կամ փակ։ Ուղեկցող  մշակաբույսերը ջրում են ջրցան ագրեգատներով։ Տես նաև Ոռոգման համակարգ։

 

Կատեգորիա:Գյուղատնտեսություն
Սանտոս Իրիարտե

**Վիկտորիանո Սանտոս Իրիարտե** (, ), ուրուգվայցի ֆուտբոլիստ, 1930 թվականի աշխարհի չեմպիոն։

## Ակումբային կարիերա
Վիկտորիանո Սանտոս Իրիարտեն, որը հայտնի է որպես *Էլ Կանարիո*, Պուերտո դե լա Կրուսից մի ընտանիքի ժառանգ էր։ Մարզական կարիերայի ընթացքում նա ակտիվորեն հանդես է եկել ուրուգվայական «Ռասինգ» և «Պենյարոլ» ակումբներում։ Սկզբում խաղացել է «Ռասինգում», այնուհետև 1932 թվականին տեղափոխվել է «աուրինեգրոսների» շարքերը, որտեղ խաղացել է 1932-1934 թվականներին։ Որպես ձախ հարձակվող, նա 1932 թվականին «Պենյարոլի» հետ հաղթել է Ուրուգվայի առաջնությունում։ 1934 թվականին Իրիարտեն ծանր հիվանդացել է տուբերկուլոզով և ստիպված է եղել ավարտել կարիերան։ Ըստ Լուչանո Ալվարեսի՝ նա մահացել է 1938 թվականին 35 տարեկանում, սակայն մյուս աղբյուրներում որպես մահվան տարեթիվ նշվում է 1968 թվականը։

## Ազգային հավաքական
Հարձակվող Սանտոս Իրիարտեն, որը ծնվել է Կանելոնես դեպարտամենտում և որի ընտանիքը սերում էր Պուերտո դե լա Կրուսից, Ուրուգվայի ազգային հավաքականի խաղացող էր, որի հետ կարողացել է նվաճել աշխարհի չեմպիոնի տիտղոսը առաջին անգամ անցկացված 1930 թվականի աշխարհի առաջնությունում։ Այդ մրցաշարում նա մասնակցել է Ուրուգվայի բոլոր չորս խաղերին՝ խփելով երկու գոլ։ Նրա վերջին գոլը Արգենտինայի դեմ կարևոր խաղում էր, որում Ուրուգվայը հաղթել է 4-2 հաշվով։ Աշխարհի առաջնությունից հետո՝ 1930-1931 թվականներին, իր երկրի ազգային թիմի կազմում նա միայն մեկ միջազգային հանդիպում է անցկացրել։ Սա նշանակում է, որ 1930 թվականի հուլիսի 18-ից մինչև 1931 թվականի սեպտեմբերի 6-ը նա ընդամենը հինգ միջազգային հանդիպում է անցկացրել, որոնցում երկու անգամ գրավել է մրցակիցների դարպասը։

## Նվաճումներ
* Աշխարհի չեմպիոն (1930)
* Ուրուգվայի չեմպիոն (1932)

## Ծանոթագրություններ

Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ուրուգվայցիներ
Կատեգորիա:Պենյարոլի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Շվեդիայի հոգևոր հովվություն

**Շվեդիայի հոգևոր հովվություն**, Հայաստանյայց առաքելական սուրբ եկեղեցու՝ Եվրոպայի տարածքում գտնվող կրոնական կազմակերպություններից մեկը, որը ներկայացնում է շվեդիահայության հոգևոր կյանքը։ Ենթարկվում է Կենտրոնական Եվրոպայի հայրապետական պատվիրակությանը (Մայր Աթոռ Սուրբ Էջմիածին)։ Կենտրոնն Ուփսալա քաղաքում է։

## Պատմություն
Շվեդահայ համայնքում կրոնական կյանքը սկսել է ձևավորվել երկրում հայկական մշակութային միությունների ստեղծմանը զուգընթաց։ Հայ հոգևորականները 1970 թվականի կեսից ժամանակ առ ժամանակ այցելել են Շվեդիայի հայ համայնք, պատարագ մատուցել և կնունք կատարել։ Ստոկհոլմում, Ուփսալայում, Բութշիրկայում գործում են Հայ եկեղեցու խորհուրդներ։ Տարբեր ժամանակներում Շվեդիայում աչքի են ընկել նշանավոր հայ հասարակական ու մշակութային գործիչներ, որոնց նախնիները այստեղ էին տեղափոխվել Մերձավոր Արևելքի երկրներից, ապա՝ նախկին Խորհրդային Միությունից, այդ թվում՝ Հայաստանից։

Մինչև 1998 թվականը կրոնական կազմակերպությունը հայտնի էր որպես «Շվեդիայի Հայոց հոգևոր տեսչություն»։ Ի տարբերություն սկանդինավյան մյուս երկրների՝ հոգևոր հովվություն կա միայն Շվեդիայում, իսկ Նորվեգիայի, Ֆինլանդիայի և Դանիայի հայ համայնքները Կենտրոնական Եվրոպայի հայրապետական պատվիրակությանն են ենթարկվում իբրև հոգևոր խորհուրդներ։

Շվեդիայի միակ եկեղեցին 2015 թվականին օծված Սուրբ Մարիամ Աստվածածին եկեղեցին է, այլ քաղաքներում հայկական եկեղեցի չկա, արարողությունները կատարվում են շվեդական եկեղեցիներում. հայտնի է Ուփսալայի սուրբ Հովհաննես եկեղեցին։ Կենտրոնական Եվրոպայի հայրապետական պատվիրակը կարգում է հոգևոր հովիվ։ Եկեղեցական գործունեության համար Շվեդիայի Ազատ եկեղեցին հատկացնում է։

## Ծանոթագրություններ

## Արտաքին հղումներ
* S:Ta Maria Armeniska Apostoliska Kyrkan i Södertälje (ֆեյսբուքյան էջ)

Կատեգորիա:Հայ առաքելական եկեղեցու հոգևոր հովվություններ
Կատեգորիա:Հայերը Շվեդիայում
Կատեգորիա:Կենտրոնական Եվրոպայի հայրապետական պատվիրակություն
Ազգային ճարտարապետություն

**Ազգային**, կամ **ժողովրդական ճարտարապետություն**, ոչ անձնավորված ճարտարապետություն, որի ձևավորումն ավելի շատ է ենթարկվում բնական գործոններին, քան ճաշակի նախասիրություններին և նորաձևության միտումներին։ Հայեցակարգը վերաբերում է ցանկացած դարաշրջանի և ցանկացած մշակույթի և ներառում է բնակելի և առևտրային շենքերի տարատեսակներ։ Գյուղական ճարտարապետությունը ժողովրդական ճարտարապետության ավանդույթների պահապանն է։

Ի տարբերություն պրոֆեսիոնալ ճարտարապետության, ժողովրդական ճարտարապետական ​​ստեղծագործությունը անհատական ​​չէ, այլ հավաքական է՝ մարմնավորելով սերունդների դարավոր փորձը։

## Զարգացման պատմություն
Ավանդական ճարտարապետությունը Ռուսաստանի համար համարվում է փայտե ճարտարապետություն։ Այն ունի երկու հիմնարար կառուցվածքային համակարգ՝ գերան և շրջանակ։ Այն հիմնված է փայտե տան կամ վանդակի վրա, համապատասխանաբար երկու կամ չորս լանջ տանիքով։ Այն ունի երկու հիմնարար կառուցվածքային համակարգ՝ գերան և շրջանակ։ Այն հիմնված է փայտե տան կամ վանդակի վրա, համապատասխանաբար երկու կամ չորս լանջ տանիքով։ Գերանի կառուցվածքը ձևավորվում է հորիզոնական դրված գերաններով (պսակներով)։ Շրջանակային համակարգում սյուները հորիզոնական խաչաձողերի հետ միասին կազմում են շրջանակ (վերջինիս ամրությունը կարելի է ուժեղացնել ամրագոտիների օգնությամբ), որը լցված է փայտով կամ իներտ նյութերով (կավ, քար, աղյուս)։ Տաճարները ծածկված են չորս և ութ գագաթներով։ Մինչեւ 17-րդ դարը լայն տարածում են գտել գերանի ամրությունները՝ բերդերը։

## Հետաքրքրության վերածնունդ
19-րդ դարի կեսերից տարբեր երկրներում պատմականության ուղղության զարգացմամբ նրանք սկսեցին դիմել անցյալ դարաշրջանների ճարտարապետական ​​ժառանգությանը, մասնավորապես, ազգային ինքնագիտակցության աճով, դեպի ժողովրդական ճարտարապետություն։ Ռուսական կայսրության տարածքում արվեստագետներն ու ճարտարապետներն իրենց ուշադրությունը դարձրեցին հին ռուսական ճարտարապետության վրա՝ ստեղծելով ռուսական և նեոռուսական ոճեր։ Նադեժդին Նիկոլայ Իվանովիչը գրել է․Որպես օրինակ վերցնենք ճարտարապետությունը, որը, ցավոք, դեռևս ամենաքիչն է համապատասխանում ժողովրդի պայմաններին։ Կարո՞ղ է արդյոք այս արվեստն իր համար նոր, փայլուն ապագա ակնկալել՝ մնալով այլմոլորակային, այլմոլորակային ձևերով կապանքների մեջ։ Եթե ​​որոշակի պայմաններում կարելի է թույլ տալ ընդօրինակել քանդակը և նկարչությունը, ապա ճարտարապետությունը միշտ պետք է լինի շրջակա բնության արտահայտությունը։

## Տես նաև
* Փայտի ճարտարապետություն 
* Շալե

## Ծանոթագրություններ

Կատեգորիա:Արվեստ
Կատեգորիա:Ճարտարապետական ոճեր
Կատեգորիա:Ճարտարապետություն
Կատեգորիա:Շինարարություն
Ալի Մահաման Լամինե Զեյն

**Ալի Մահաման Լամինե Զեյն** (, ), նիգերիացի պետական և քաղաքական գործիչ, տնտեսագետ։ 2003 թվականի հոկտեմբերի 24-ից մինչև 2010 թվականի փետրվարի 18-ը աշխատել է որպես Նիգերի էկոնոմիկայի և ֆինանսների նախարար։ Ռազմական խունտայի կողմից Նիգերի վարչապետ է նշանակվել 2023 թվականի օգոստոսի 8-ին։

## Կենսագրություն
Ալի Լամին Զեյնը ծնվել է 1965 թվականին և ավարտել է Մարսելի ֆինանսական, տնտեսական և բանկային հետազոտությունների կենտրոնը և Փարիզ 1 Պանթեոն-Սորբոն համալսարանը։ ծառայել է որպես Աֆրիկյան զարգացման բանկի մշտական ներկայացուցիչ Չադում, Կոտ դ'Իվուարում և Գաբոնում։

Նախագահ Մամադու Տանջիի կաբինետի տնօրենը աշխատելուց հետո Զեյնը կառավարությունում նշանակվել է էկոնոմիկայի և ֆինանսների նախարար 2003 թվականի հոկտեմբերի 24-ին։

Այն բանից հետո, երբ թերթի խմբագիր Բուսադա Բեն Ալին հայտարարել է, որ Զեյնը գողացել է գումար, որը Նիգերի և Չինաստանի Ժողովրդական Հանրապետության միջև նավթային պայմանագրի մաս է կազմում, Բեն Ալին ձերբակալվել է 2009 թվականի հունվարի 23-ին և դատապարտվել երեք ամսվա ազատազրկման՝ կեղծ տեղեկություններ տարածելու համար։

Նախագահ Տանջան տապալվեց 2010 թվականի փետրվարի 18-ին ռազմական հեղաշրջման արդյունքում, և նրա կառավարությունը լուծարվեց։ Լինելով Թանջիի առանցքային դաշնակիցներից մեկը՝ Զեյնը մեկն էր այն երեք նախարարներից, որոնք անմիջապես չազատվեցին տնային կալանքից հեղաշրջմանը հաջորդած օրերին։ Խունտայի առաջնորդներից մեկի՝ գնդապետ Ջիբրիլա Համիդու Հիմայի խոսքով, նախարարները, «դեռ հսկողության տակ, ունեին շատ գաղտնի պորտֆելներ, ուստի անհրաժեշտ էր ապահովել նրանց անվտանգությունը»։ «Ազգային զարգացման հասարակության շարժում» կուսակցությունը կոչ է արել ազատ արձակել Զեյնին, Տանջային և այլոց։

## Ծանոթագրություններ

Կատեգորիա:21-րդ դարի տնտեսագետներ
Կատեգորիա:Պետության գործող ղեկավարներ
Հունգարիայի և Չեխիայի հոգևոր հովվություն

**Հունգարիայի և Չեխիայի հոգևոր հովվություն**, Հայաստանյայց առաքելական սուրբ եկեղեցու՝ Եվրոպայի տարածքում գտնվող կրոնական կազմակերպություններից մեկը, որը ներկայացնում է հունգարահայության, չեխահայության և սլովակահայության հոգևոր կյանքը։ Ենթարկվում է Կենտրոնական Եվրոպայի հայրապետական պատվիրակությանը (Մայր Աթոռ Սուրբ Էջմիածին)։ Ներառում է երեք մայրաքաղաքների՝ Բուդապեշտի, Պրահայի և Բրատիսլավայի՝ շուրջ 10 հազար բնակիչ ունեցող հայ առաքելական համայնքները։ Հոգևոր հովիվն է Բարսեղ վարդապետ Փիլավչյանը։

## Պատմություն
2004 թվականին գրանցվել է որպես «Հունգարիայի հայոց հոգևոր հովվություն», իսկ 2006 թվականից ստացել է ժամանակակից անունը։ Հունգարիայում հայերը հաստատվել են ուշ միջնադարում, առավելապես հայտնի էր Տրանսիլվանիայի հայ կաթողիկե համայնքը (ներկայումս Տրանսիլվանիան պատկանում է Ռումինիային)։

Բրատիսլավայում գործում է սուրբ Կատարինե, իսկ Պրահայում՝ սուրբ Հոգի հայկական եկեղեցիները։ Վերջինս գրանցում է ստացել ՀՀ դեսպանության օժանդակությամբ պաշտոնական Չեխիայի մշակույթի նախարարությունում 2013 թվականին մարտի 27-ին։ Ի տարբերություն Հունգարիայի՝ Չեխիայի և Սլովակիայի հայ համայնքերը կազմավորվել են ոչ թե միջնադարում, այլ նորագույն շրջանում Խորհրդային Միության փլուզումից տարիներ անց։ Եկեղեցիները հիմնադրվել են 21-րդ դարում։ Հունգարիայում կա նաև հայ կաթողիկե համայնք (Սուրբ Աստվածածին եկեղեցի)։

## Ծանոթագրություններ

Կատեգորիա:Հայ առաքելական եկեղեցու հոգևոր հովվություններ
Կատեգորիա:Հայերը Չեխիայում
Կատեգորիա:Հայերը Հունգարիայում
Կատեգորիա:Կենտրոնական Եվրոպայի հայրապետական պատվիրակություն
Կախարդական սրինգ (մուլտֆիլմ)

**«Կախարդական սրինգ»** (), խորհրդային «Սոյուզմուլտֆիլմ» ստուդիայի 1937 թվականի նկարված մուլտիպլիկացիոն ֆիլմ։

## Սյուժե
Անտառային երաժշտական դպրոցում սովորում են երկու ընկերներ՝ ուսման գերազանցիկ, Միշա և Մարտիշա, չարաճճի և ծույլ առյուծի ձագ, ինչպես նաև այլ կենդանիներ։ Երաժշտության պրոֆեսոր Մարաբուն աշակերտներին ցույց է տալիս կախարդական սրինգը և ասում, որ միայն իսկական երաժիշտը կարող է նվագել այն, և դրա համար պետք է սովորել։
Առյուծի ձագը դասի ընթացքում անընդհատ փորձում է շեղել Միշային երաժշտությունից, բայց նա շարունակում է ջանասիրաբար զբաղվել։
Ընդմիջմանը, պատի թերթի պատճառով, որում առյուծի ձագին անվանում էին լոդիր, նա կռիվ է սկսում Միշայի հետ և կոտրում նրա փողային գործիքը։ Այնուհետև առյուծի ձագը գողանում է կախարդական սրինգը և դնում այն գրասեղան մեքենայի մեջ, հետապնդում է Մարտիշին (ով ականատես է եղել նրա չարաճճիությանը) և բռնելով, կողպում է նրան դաշնամուրի մեջ։
Հաջորդ դասում պրոֆեսորը հայտնաբերում է կախարդական սրինգի կորուստը, և առյուծի ձագը անմիջապես մատով ցույց է տալիս Միշային, բայց Մարտիշը դուրս է գալիս դաշնամուրից և պատմում ճշմարտությունը։
Միշային հաջողվում է սկսել կախարդական սրինգ նվագել, և պրոֆեսորը արժանիորեն թողնում է այն Միշային։ Խայտառակված առյուծի ձագին ամոթով վռնդում են։

## Նկարահանող խումբ

## Տեխնիկական տվյալներ

## Նկարագրություն, ակնարկներ և քննադատություն
1937 թվականի ապրիլի 4-ին «Գիշերային Մոսկվա» թերթում լույս տեսավ «Կախարդական սրինգ» մուլտֆիլմից մի կադր, ընդ որում նկարիչներ էին նշվում Գ. Ֆիլիպովը և Բ. Դեժկինը, իսկ կոմպոզիտոր՝ Մ. Բլանտերը։ 1937-ի ապրիլի 11-ին «Գիշերային Մոսկվա» թերթում հաղորդագրություն հրապարակվեց, որ «Սոյուզմուլտֆիլմ» ստուդիայում նկարահանվում է «Կախարդական սրինգ» մուլտֆիլմը, պատմվեց, որ այս մուլտֆիլմը նվիրված է տաղանդավոր երաժիշտների դպրոցական բարեկամությանը, ովքեր չնայած դժվարություններին հասնում են հաղթանակի։ Որպես նկարիչներ և կոմպոզիտոր նշվել են նաև Ֆիլիպովը, Դեժկինը և Բլանթերը։

Ըստ Ալ. Ալևիչի՝ ռեժիսոր Իվանովի «Կախարդական սրինգ» Ֆիլմի սյուժեն պարզունակ է, պատկերները՝ ձանձրալի և միապաղաղ։

Ըստ Խերսոնսկի Հ. ն. - ի՝ նկարիչ Ա. Իվանովը, ով ուրվագծում էր անհատական հետաքրքիր թեման և նկարչության ձևը ուշագրավ հանրաճանաչ «Կվարտետում», հանկարծ անսպասելիորեն նկարահանեց անհասկանալի «Կախարդական սրինգը» նկարը՝ անանձնական կոնֆետի գծանկարներով, կոկետներով և սահմանափակ մտքերով, կարծես իջնելով գերմանական գրքերի էջերից։

Ըստ Ա. Կամենոգորսկու, Իվանովի «Կախարդական սրինգ» - ի կերպարները պայմանական են, անհամատեղելի իրական կենցաղային նյութի հետ, դրանց գրաֆիկական բնութագրերը մեջբերված են և պայմանական։ Միևնույն ժամանակ, ֆիլմն ունի սկզբունքային արժանիքներ, դրանում ցուցադրված չափազանց պարզ իրադարձությունները մոտ են երեխաների երևակայությանը, փոխկապակցված են նրանց փորձի հետ, բայց միևնույն ժամանակ չեն կրճատվում էժան բարոյականությամբ։ Չարաճճի ամբարտավան առյուծի ձագը ամաչում է, իսկ ջանասեր բարեսիրտ արջուկը գրավում է հանդիսատեսի համակրանքը։

Ըստ Ա. Կարպովի և Ֆ. Կրավչենկոյի, Ա. Իվանովի «Կախարդական ֆլեյտա» մուլտֆիլմի գեղարվեստական որակի անկումը հստակ երևում է իր իսկ «Կվարտետ» մուլտֆիլմի համեմատ, որը իսկական մուլտիպլիկացիա է.

Ըստ Պոզներ Վ. - ի՝ Իվանովի «Կախարդական սրինգից» նապաստակները և մկները չափազանց նման են«Դիսնեյի» կերպարներին։

## Ծանոթագրություններ

## Գրականություն
* 
* 
*
* 

## Արտաքին հղումներ
*
Սամվելյան

**Սամվելյան**, հայկական ազգանուն։

## Ազգանունը կրողներ
* Ալեքսանդր Մնացականի Սամվելյան (ծնվ. 1922), գինեգործ։
* Արամ Հարությունի Սամվելյան (*[[Սամուելյան]]*, 1908-1991), օպերային երգիչ, դրամատիկ տենոր։
* Գրիգոր Կարապետի Սամվելյան (1915-2005), լեզվաբան։
* Դավիթ Սամվելի Սամվելյան (ծնվ. 1983), աստվածաբան, գրող, արձակագիր։
* Լյովա Արտավազդի Սամվելյան (ծնվ. 1940), մարզիչ, մանկավարժ։ 
* Լուիզա Օնիկի Սամվելյան (1926-1999), թատերագետ։
* Խաչիկ Եղիազարի Սամվելյան (ծնվ. 1929), բանասեր, տպագրիչ, տառաստեղծ։
* Համազասպ Սամվելի Սամվելյան (ծնվ. 1920), մանկավարժ։
* Յուրիկ Արտավազդի Սամվելյան (1939-2010), քանդակագործ։
* Սոֆյա Վարդանի Սամվելյան (1927-1982), կոմպոզիտոր, դաշնակահարուհի, մանկավարժ։
* Վալյա Սամվելյան (1937-1990), երգչուհի։
* Վարազդատ Սամվելի Սամվելյան (1917-1995), քանդակագործ, նկարիչ։
* Վարդան Տիգրանի Սամվելյան (1901-1956), երգահավաք, երգիչ, երաժշտագետ։
* Վերոնիկա Մինասի Սամվելյան (ծնվ. 1924), դեղաբան։

## Գրական հերոսներ
* *Արթուր Սամվելյան*, Արամ Վարդանյանի «Մեղավոր հոգու շշունջը» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Աննա Կանակիս

**Աննա Կանակիս** (, , ), իտալացի դերասանուհի, մոդել և քաղաքական գործիչ։

## Կենսագրություն
Աննա Կանակիսը ծնվել է Մեսինայում, հայրը եղել է հույն, մայրը՝ սիցիլիացի։ Աննա Կանակիսը մեծացել է Սիցիլիայում, մոր և տատի խնամակալությամբ։ Հետագայում աղջիկը նշել է, որ իր հորը տեսել է մի քանի անգամ

1977 թվականին Աննա Կանակիսը հաղթել է «Միսս Իտալիա» գեղեցկության մրցույթում։ 1981 թվականին նա մասնակցել է նաև «Միսս տիեզերք» և «Միսս Եվրոպա» մրցույթներին և զբաղեցրել է երկրորդ տեղը։

Դերասանական կարիերան իտալուհին սկսել է 1980-ականներին, նկարահանվել է 28 ֆիլմում և հեռուստասերիալում։ Հեղինակ է մի քանի գրքերի։ Նրա «Գեբելսի տիրուհին» վեպը նվիրված է չեխ դերասանուհի, նախապատերազմյան գերմանական կինոյի աստղ և Յոզեֆ Գեբելսի սիրուհի Լիդա Բաարովայի պատմությանը։

## Անձնական կյանք
1981-1983 թվականներին Աննա Կանակիսը ամուսնացած է եղել «Goblin» իտալական ռոք խմբի դաշնակահար Կլաուդիո Սիմոնետտիի հետ։ 2004 թվականին աղջիկն ամուսնացել է Մարկո Մերատի Ֆոսկարինիի հետ։

Աննա Կանակիսը մահացել է 2023 թվականի նոյեմբերի 19-ին՝ յոթ ամիս ծանր հիվանդության դեմ պայքարելուց հետո։ Նրա մահվան լուրը հաղորդել է իր ամուսինը։

## Ծանոթագրություններ

## Արտաքին հղումներ
*Official site
*

Կատեգորիա:Անձինք Սիցիլիայից
Կատեգորիա:Դերասաններ այբբենական կարգով
Կատեգորիա:Իտալացի դերասաններ
Կատեգորիա:Իտալացի դերասանուհիներ
Կատեգորիա:Իտալացի կին գրողներ
Կատեգորիա:Իտալացի կին վիպասաններ
Կատեգորիա:Իտալացի մոդելներ
Կատեգորիա:Իտալացիներ
Կատեգորիա:Իտալիայի քաղաքական գործիչներ
Կատեգորիա:Կինոդերասաններ
Դամասկոսի հայոց թեմ

[մինի|[Սուրբ Սարգիս եկեղեցի (Դամասկոս)|սուրբ Սարգիս եկեղեցի, Դամասկոս]]
**Դամասկոսի հայոց թեմ** Հայաստանյայց առաքելական սուրբ եկեղեցու՝ Մերձավոր Արևելքի տարածքում գտնվող, Մայր Աթոռ Սուրբ Էջմիածնին պատկանող երկու թեմերից (Իրաքի հայոց թեմի հետ միասին) մեկը, որը ներկայացնում է Սիրիայի մայրաքաղաք Դամասկոսի առաքելական հայության հոգևոր կյանքը։ Առաջնորդանիստը՝ Դամասկոսի սուրբ Սարգիս եկեղեցի։ Առաջնորդ՝ Գերաշնորհ Տեր Արմաշ եպիսկոպոս Նալբանդյան։

## Պատմություն
Թեմը կազմավորվել է 15-րդ դարի կեսին Երուսաղեմի հայոց պատրիարքության կողմից և գործել նրա ենթակայության ներքո։ 1632 թվականին Երուսաղեմի հայոց պատրիարք Գրիգոր Գանձակեցին (Պարոնտեր) այցելել է Դամասկոս, նորոգել 15-րդ դարի կեսին կառուցված սուրբ Սարգիս եկեղեցին, նրան կից օթևաններ կառուցել Երուսաղեմ գնացող ուխտավորների համար։ 1720 թվականին Երուսաղեմի հայոց պատրիարք Գրիգոր Շիրվանցին (Շղթայակիր) եղել է Դամասկոսում, վերանորոգել Սուրբ Սարգիս եկեղեցին, վճարել նրա պարտքերը։ 1860 թվականին եկեղեցին հրդեհվել է։ Նրա տեղում 1867 թվականին, թեմի առաջնորդ Բառնաբաս վարդապետ Տեր-Հովհաննիսյանի (Գանձակեցի) ջանքերով կառուցվել է նոր` ներկայիս առաջնորդանիստ եկեղեցին։ 1906 թվականին կառուցվել է առաջնորդարանի երկհարկանի շենքը։

Օսմանյան կայսրությունից Սիրիայի անկախացումից հետո անգամ՝ մինչև 1929 թվականը Դամասկոսի թեմը պատկանել է Երուսաղեմի հայոց պատրիարքությանը։ Մեծի Տանն Կիլիկիո կաթողիկոսության վերակազմավորման համար (հայոց ցեղասպանությունից և 1921 թվականին Կիլիկիայի հայաթափումից հետո նրա ենթակայության տակ էր մնացել միայն Հալեպի թեմը) 1929 թվականին, Ամենայն հայոց կաթողիկոս Գևորգ Ե Սուրենյանցի օրհնությամբ, Երուսաղեմի հայոց պատրիարքությունը Բեյրութի (Լիբանան) և Կիպրոսի թեմերի հետ Կիլիկիո աթոռին է փոխանցել նաև Դամասկոսի թեմը։ Առաջնորդներ են եղել Խադ արքեպիսկոպոս Աջապահյանը (1932-37), Եփրեմ արքեպիսկոպոս Ասիլյանը (Տոհմունի, 1937-46), Ռուբեն արքեպիսկոպոս Մանասյանը (1946-48), Շավարշ եպիսկոպոս Գույումճյանը (1949-56)։
մինի|Սահակյան վարժարան
1956 թվականին թեմը չի ճանաչել Զարեհ եպիսկոպոս Փայասլյանի կաթողիկոսական ընտրությունը, հրաժարվել է ենթարկվել Մեծի Տանն Կիլիկիո կաթողիկոսությանը և միացել է Մայր աթոռ Սուրբ Էջմիածնին։ 1956-69 թվականներին թեմն առաջնորդ չի ունեցել։ Այնուհետև թեմի առաջնորդներ են եղել Տարոն վարդապետ Ճերեճյանը (1969-71), Կորյուն եպիսկոպոս Մանուելյանը (1971-72), Ոսկան եպիսկոպոս Գալփակյանը (1973-91)։ 1995 թվականից Դամասկոսի թեմը մինչև 2007 թվականը գործում էր յուրահատուկ կարգավիճակով, ապա վերջնականապես անցել Էջմիածնին։

1990 թվականին կառուցվել է Սուրբ Սարգիս եկեղեցու գավիթը, 1995 թվականին գավթից աջ` Ապրիլյան նահատակների հուշահամալիրը (Մեծ եղեռնի 80-ամյակի առթիվ)։ Դամասկոսի թեմին է ենթարկվում նաև Հոմսի հայ առաքելական համայնքը, որտեղ գործում են Սուրբ Մեսրոպ եկեղեցին և Սահակյան վարժարանը։ Առաջնորդարանին է պատկանում նաև Դամասկոսի սուրբ Թարգմանչաց ճեմարանը (հիմնադրվել է 1898 թվականին)։ Դամասկոսի և շրջակայքի (Հոմս) հայ առաքելական համայնքի կենտրոնը կաթողիկոսական փոխանորդությունն է։ Դամասկոսի թեմի առաջնորդական տեղապահն է եղել Մայր աթոռ Սուրբ Էջմիածնի միաբանության անդամ Գնել արքեպիսկոպոս Ճերեճյանը (1991-2019)։

## Ծանոթագրություններ

Կատեգորիա:Դամասկոսի հայոց թեմ
Սողոյան

**Սողոյան**, հայկական ազգանուն։

## Ազգանունը կրողներ
* Անդրանիկ Փայլակի Սողոյան (ծնվ. 1968), «օրենքով գող»։
* **[[Արմեն Սողոյան (այլ կիրառումներ)|Արմեն Սողոյան]]**
** Արմեն Ֆրուզիկի Սողոյան (ծնվ. 1967), հոգեբույժ, առողջապահության կազմակերպիչ։
** Արմեն Սողոյան, կինոդերասան, մարտարվեստի վարպետ
* Գալուստ Սողոյան, «Ջեներալ Մոթորսի» ձեռնարկատերերից։
* Հունան Սողոյան, պրոդյուսեր։
* Վերա Սողոմոնի Սողոյան (1925-1986), գեղանկարիչ։
* Ֆրիդրիխ Մկրտչի Սողոյան (1936-2019), քանդակագործ։

## Գրական հերոսներ
* *Սողոյան (կուլտօրգ)*, Արամ Վարդանյանի «Մեղավոր հոգու շշունջը» վեպի հերոսներից։

## Տես նաև
* Սողոմոնյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Եթովպիայի հոգևոր հովվություն

[մինի|[Սուրբ Գևորգ եկեղեցի (Ադիս Աբեբա)|սուրբ Գևորգ եկեղեցի, Ադիս Աբեբա]]
**Եթովպիայի հոգևոր հովվություն** Հայաստանյայց առաքելական սուրբ եկեղեցու՝ Աֆրիկայի տարածքում գտնվող կրոնական կազմակերպություններից մեկը, որը ներկայացնում է եթովպահայության հոգևոր կյանքը։ Ենթարկվում է Եգիպտոսի հայոց թեմին (Մայր Աթոռ Սուրբ Էջմիածին)։ Կենտրոնը՝ Ադիս Աբեբայի սուրբ Գևորգ եկեղեցի։ Եթովպիայի հոգևոր հովիվն է Վարդգես ավագ սարկավագ Նալբանդյանը (1980 թվականից)։

## Պատմություն
Ներկայիս Դեսիե քաղաքի մերձակայքում հայերը դեռևս 7-րդ դարում կառուցել են սուրբ Ստեփանոս եկեղեցին (կանգուն էր մինչև 1527 թվականը)։ 16-րդ դարում հայ հոգևորականները հիմնել են վանքեր (Դեբրա Մարիամ և այլն), կատարել թարգմանություններ (հայերենից եթովպերեն են թարգմանվել սուրբ Գրիգոր Լուսավորչի վարքը, նրան վերագրվող մի շարք ճառեր)։ Հայերն իրենց գործունեությամբ կարևոր դեր են խաղացել երկրի հասարակական-քաղաքական կյանքում։ Հայտնի է Մատթեոս անունով հոգևորական դիվանագետը, որը 1513 թվականին հատուկ առաքելությամբ ուղարկվել է Պորտուգալիա։

Հայոց ցեղասպանությունից հետո Եթովպիայում հաստատվել են հայ գաղթականների խմբեր։ 1923 թվականին Ադիս Աբեբայում կառուցվել է մատուռ-աղոթատեղի, 1934 թվականից գործում է սուրբ Գևորգ եկեղեցին։ Սկիզբ է առել հայկական տպագրությունը («Նոր ծաղիկ» (1932) և «Փյունիկ» (1958-62) պարբերականներ), հիմնադրվել են հայկական մշակութային միություններ, երաժշտական և թատերական խմբեր, ազգային վարժարան։ 1927 թվականին Դիրեդավ քաղաքում կառուցվել է սուրբ Մինաս մատուռը։ Սուրբ Գևորգի բակում 2005 թվականին կանգնեցվել է հայոց ցեղասպանության հուշարձան։

Եգիպտոսի հայոց թեմին է ենթարկվում նաև մեկ այլ՝ Սուդանի հոգևոր հովվությունը, որը փաստացի թափուր է դարձել՝ Սուդանում բնակվող հայերի կտրուկ նվազման պատճառով, քանի որ Սուդանում մնացել են հատուկենտ անձինք։ Նույն կարգավիճակում կարող է հայտնվել նաև Եթովպիայի հոգևոր հովվությունը, քանի որ շուրջ 3000-անոց համայնքից մնացել են մի քանի հարյուրը։

## Տես նաև
* Եթովպական ուղղափառ եկեղեցի

## Ծանոթագրություններ

Կատեգորիա:Հայ առաքելական եկեղեցու հոգևոր հովվություններ
Կատեգորիա:Հայերը Եթովպիայում
Կատեգորիա:Եգիպտոսի հայոց թեմ
Բենիտո Ֆլորո

**Բենիտո Ֆլորո Սանս** (, ), իսպանացի ֆուտբոլային մրցավար։

## Ֆուտբոլային կարիերա
Ֆլորոն ծնվել է Աստուրիայի Խիխոն քաղաքում։ Կարիերայի ընթացքում մարզել է «Ալբասետեն», «Ռեալը» (առաջին իսկ մրցաշրջանում նվաճելով Իսպանիայի գավաթը), «Սպորտինգ Խիխոնը», «Վիսել Կոբեն», «Մոնտերեյը», «Վիլյառեալը» և «Մալյորկան»։ «Տորենտ» համեստ ակումբը Վալենսիայի Պրիմերայից դուրս բերեց Տերսերա։ Հինգ տարվա ընդմիջումից հետո մեկ տարի մարզել է Էկվադորի «Բարսելոնա Գուայակիլը»։ Նրա հետ նա հաջողության չի հասել և հրաժարականից հետո նրանից մոտ կես միլիոն դոլար է դատի տվել։

2013 թվականի հուլիսի 5-ին Կանադայի ֆուտբոլի ասոցիացիան հայտարարեց Ֆլորոյին ազգային հավաքականի գլխավոր մարզիչ նշանակելու մասին։

## Անձնական կյանք
Ամուսնացած է, ունի երեք երեխա (Ամպարո, Վիսենտե և Անտոնիո, նաև ֆուտբոլային մարզիչ)։

## Ձեռքբերումներ
**Ռեալ Մադրիդ**

* **[[Ֆուտբոլի Իսպանիայի գավաթ]]**
* **Սեփականատեր՝** 1992/93
* **[[Սուպերկոպա դե Իսպանիա]]**
* **Սեփականատեր՝** 1993

**Վիլյառեալ**

* **Ինտերտոտոյի Գավաթ**
* **Սեփականատեր՝** 2004

## Ծանոթագրություններ

## Արտաքին հղումներ
* Профиль на сайте BDFutbol
* Профиль на сайте Lapreferente
* ¿Qué fue de Benito Floro?

Կատեգորիա:Ռեալ Մադրիդ ՖԱ մարզիչներ
Կատեգորիա:Ֆուտբոլային մարզիչներ այբբենական կարգով
Բույսերի արագաճեցում

**Բույսերի արագաճեցում**, բանջարեղենի, հատապտուղների, ծաղիկների ստացումը նրանց աճման համար ոչ սեզոնային ժամանակ (օրինակ՝ ձմռանը)։

## Աճեցում
Կատարվում է ջերմոցներում, ջերմատներում, նկուղներում և այլ  շինություններում։ Երբեմն (գարնանն ու աշնանը) օգտագործում են բաց գրունտը՝ թաղանթածածկերի տակ։ Արագաճեցնում են այն բույսերը, որոնց կոճղարմատներում, արմատապտուղներում, սոխուկներում և այլն առկա են սննդանյութերի բավարար պաշարներ։ Բանջարեղենային մշակաբույսերից արագաճեցվող կանաչեղեն ստանում են՝ գլուխ սոխից, սեզա տերևից, պրասասոխից, բատուն սոխից, ճակնդեղից, նեխուրից, մաղադանոսից, աղցան. ճարճատուկից, թրթնջուկից, խավրծիլից, ծնեբեկից։ Դրանց աճեցման համար պիտանի է բավարար փխրունության ցանկացած սննդարար հողախառնուրդը, ինչպես նաև տորֆը, կերամզիտը, ավազը, սնուցող տարրերի ջրային լուծույթները։ Հողախառնուրդի շերտը պետք է լրիվ ծածկի արմատապտուղները, կոճղարմատներն ու սոխուկները։ Արագաճեցման համար բավարար է չափավոր լուսավորությունը, սակայն օրական 1000 լք-ից ոչ պակաս՝ 5–6 ժամվա ընթացքում։ Ծնեբեկի և աղցանի ճարճատուկի արագաճեցումը կատարում են լրիվ մթության մեջ (լույսից բույսերը դառնանում են, ընձյուղներն ու տերևները՝ կոշտանում)։ Տնկումից հետո առաջին շաբաթվա ընթացքում շինության ներսում օդի ջերմաստիճանը պետք է լինի 10–14&nbsp;°C, այնուհետև ցերեկը՝ 20–25&nbsp;°C, գիշերը՝ 15–18&nbsp;°C (աղցանի ճարճատուկի համար՝ 12–15&nbsp;°C, ծնեբեկի համար՝ 20&nbsp;°C ողջ օրը)։

## Տնկանյութեր
Տնկանյութը վերցնում են բաց գրունտից և պահում 1 ամսից ոչ պակաս, որպեսզի այն հասցնի անցնել հանգստի շրջան։ Թարմ կանաչեղենը ստացվում է 20–45 օր հետո։ Բերքատվությունը (կգ/մ2) գլուխ սոխի 12–16 է, թրթնջուկինը՝ 3–5, խավրծիլինը՝ 4–6։ Գեղազարդիչ բույսերից արագաճեցվում են թփերից՝ եղրևանին, վարդենին, նշենին և այլն, բազմամյա խոտաբույսերից՝ վարդկակաչը, հակինթը, շուշանը, թրաշուշանը, հովտաշուշանը և այլն։ Առավել պիտանի են լավ զարգացած արմատների համակարգով և ճիշտ ձևավորված վերգետնյա մասով առողջ նմուշահատերը։ Եղրևանու և նշենու ծաղկումն արագացնելու համար արդյունավետ են տաք ջրային վաննաները, որոնց մեջ ընկղմում են բույսի վերգետնյա մասը։ Ջրի ջերմաստիճանն ու մշակման տևողությունը կախված են բույսի տեսակից։ Սովորաբար բավարար է 12–16 ժամjա մշակումը 30–35&nbsp;°C ջերմաստիճանի ջրով։ Նմանօրինակ ազդեցություն ունեն նաև տաք ջրագոլորշին, ինչպես նաև եթերի, ացետիլենի, լուսագազի, ծխախոտի ծխի և այլնի վաննաները։ Վարդկակաչը, հակինթը, հովտաշուշանը նպատակահարմար է նախօրոք պահել ցածր ջերմաստիճանում։ Գեղազարդիչ բույսերը կրկնակի արագաճեցման համար հիմնականում պիտանի չեն, այդ պատճառով դրանք 1–2 տարով տեղափոխում են լավ պարարտացված պահեստների հողամասեր։ Հատապտղային մշակաբույսերից արագաճեցման համար ավելի հաճախ օգտագործում են խաղողի վազը և մորին։ Մորու բերքատվությունը 3–5 կգ/մ2 է հորիզոնական, և մինչև 10–12 կգ/մ2՝ ուղղաձիգ մշակման դեպքում։
Ֆեռնանդու Կոուտու

**Ֆեռնանդու Մանուել Սիլվա Կոուտու**  (, ), պորտուգալացի ֆուտբոլիստ, կենտրոնական պաշտպան,  Պորտուգալիայի ֆուտբոլի հավաքականի ավագ։ Պորտուգալիայի չեմպիոն «Պորտուի» կազմում, Իսպանիայի չեմպիոն «Բարսելոնա ՖԱ»-ի կազմում, Իտալիայի չեմպիոն «Լացիոյի» կազմում, ՈՒԵՖԱ գավաթի և ՈւԵՖԱ գավաթակիրների գավաթի հաղթող։ Պորտուգալիայի հավաքականի կազմում խաղերի քանակով Կոուտուն (110 խաղ) զիջում է միայն Լուիշ Ֆիգուին (127) և Կրիշտիանու Ռոնալդուին (131)։  
2008 թվականին ավարտել է իր կարիերան՝ 38 տարեկան հասակում։ 2010 թվականից «Բրագայի» սպորտային տնօրենն է։

## Կարիերա
Ֆեռնանդուն ծնվել է Էշպինյուում, Պորտուի մոտակայքում։ Կոուտուն միացել է «Պորտու» ակումբի երիտասարդական համակարգին 17 տարեկանում։ 1988 թվականի հունիսի 2-ին նա իր դեբյուտը կատարեց Պորտուգալիայի առաջին թիմում և Պորտուգալիայի Պրեմիեր լիգայում՝ խաղալով 90 րոպե Ակադեմիկա ՖԱ դեմ հաղթական խաղում (1:0) հաշվով։ Այնուամենայնիվ, դա նրա միակ ելքն էր ազգային առաջնության առաջնային մրցաշրջանում։ Այնուհետև նա հեռացել է ակումբից և խաղացել է «Ֆամալիկան» և «Ակադեմիկե» ակումբներում։

## Ձեռքբերումներ
* Պորտուգալիայի չեմպիոն 1988, 1992, 1993
* Պորտուգալիայի գավաթի հաղթող 1988, 1991, 1994
* Պորտուգալիայի սուպեր գավաթի հաղթող 1991, 1994
* Իսպանիայի չեմպիոն 1998
* Իսպանիայի գավաթի հաղթող 1997, 1998
* Իտալիայի չեմպիոն 2000
* Իսպանիայի գավաթի հաղթող 2000, 2004
* Իսպանիայի սուպեր գավաթի հաղթող 1998, 2000
* ՈՒԵՖԱ-ի գավաթի հաղթող 1995
* Գավաթների գավաթի հաղթող 1997, 1999
* 2004 թվականի Եվրոպայի չեմպիոն
* Երիտասարդական ակումբի չեմպիոն (U-20) 1989

## Ծանոթագրություններ

## Արտաքին հղումներ
* 
* 

Կատեգորիա:Բարսելոնայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆամալիկանի ֆուտբոլիստներ
100000000 ֆունտ ստեռլինգ (թղթադրամ)

**Անգլիայի բանկի 100,000,000 ֆունտ ստեռլինգ թղթադրամը**, որը նաև կոչվում է Տիտան, Անգլիայի բանկի չշրջանառվող թղթադրամ է, որն օգտագործվում է շոտլանդական և հյուսիսիռլանդական թղթադրամների արժեքը «պաշտպանելու» համար։ Այն Անգլիայի բանկի կողմից տպագրված թղթադրամի ամենաբարձր արժեքն է։ Քանի որ և՛ Շոտլանդիան, և՛ Հյուսիսային Իռլանդիան ունեն իրենց սեփական արժույթը, որը թողարկվել է որոշակի տեղական բանկերի կողմից՝ չշրջանառվող թղթադրամներն ապահովում են կապ այդ արժույթների և Անգլիայի արժույթների միջև։

## Նպատակ
thumb|upright|1844 թվականի Բանկի կանոնադրության ակտը (միայն Անգլիայի բանկը կարող էր թողարկել թղթադրամներ՝ բացառությամբ շոտլանդական բանկերի):
100,000,000 ֆունտ ստեռլինգ թղթադրամը (կոչվում է«Տիտան» իր տիտանական արժեքի պատճառով) հաստատում է վեց առևտրային բանկերի կողմից թողարկված սովորական շրջանառվող թղթադրամների արժեքը (£1, £5, £10, £20, £50 և £100): Շոտլանդիայում և Հյուսիսային Իռլանդիայում։ Միլիոն ֆունտ ստեռլինգը նույնպիսի կարևոր դեր է խաղում բրիտանական արժույթի համակարգում։ Անգլիան և Ուելսը, միշտ չէ, որ չափազանց ծանոթ են բոլոր տարբեր տեսակի թղթադրամներին, որոնք թողարկվում են և կարող են վստահ չլինել, թե ինչպես ստուգել դրանք կեղծելու համար, և հետևաբար չեն սիրում դրանք ընդունել։ Կա նաև առևտրային բանկերից մեկի փակման հավանականություն. փակ առևտրային բանկի կողմից թողարկված բոլոր թղթադրամները համարվելու են արժեք չունեցող։ 100,000,000 ֆունտ ստեռլինգ թղթադրամների և 1,000,000 ֆունտ ստեռլինգ արժողությամբ թղթադրամների աջակցությունը նպատակ ունի պահպանել հասարակության վստահությունը թղթադրամների արժեքի նկատմամբ։ Անհրաժեշտության դեպքում շոտլանդական կամ հյուսիսիռլանդական առևտրային բանկի թղթադրամները կարող են փոխարինվել Անգլիայի Բանկի կանոնավոր թողարկված կանխիկ դրամով։

Անգլիայի բանկը 100,000,000 ֆունտ ստեռլինգ արժողությամբ թղթադրամները տպում է ներսում, ոչ թե իր սովորական առևտրային տպիչներում՝ անվտանգության նկատառումներով։ 100,000,000 ֆունտ ստեռլինգ թղթադրամներն այնուհետև փակվում են այլ օժանդակ ակտիվների հետ կամ Անգլիայի Բանկի պահոցում կամ այլ լիազորված վայրերում, որպեսզի հետագայում ապահովեն դրանց անվտանգությունը որպես ֆիզիկական ակտիվներ։ Անգամ հետագա անվտանգության համար 100,000,000 ֆունտ ստեռլինգ թղթադրամները պետք է ստորագրվեն գործող գլխավոր գանձապահի կողմից, որպեսզի օրինական վճարում դառնան և Շոտլանդիայում և Հյուսիսային Իռլանդիայում առևտրային բանկերի և նրանց թղթադրամների համար իրականում օգտագործվեն որպես օժանդակ ակտիվ։

## Ծանոթագրություններ

## Արտաքին հղումներ
* Bank of England website
* 'Titan' note, held in the BoE vaults, worth £100 million

Կատեգորիա:Թղթադրամներ
Կատեգորիա:Մեծ Բրիտանիայի տնտեսություն
Ռաի (ֆուտբոլիստ)

**Ռաի Սոուզա Վիեյրա դի Օլիվեյրա** (, ), բրազիլացի ֆուտբոլիստ, հարևակվող և կիսապաշտպան, 1994 թվականի աշխարհի չեմպիոն, Սոկրատեսի փոքր եղբայր։ 1992-1993 թվականներին կրկնակի գավաթակիր է եղել Լիբերտադորիսի և Միջմայրցամաքային մրցաշարերում «Սան-Պաուլու» ակումբի կազմում։
Կարիերայի ավարտից հետո ֆուտբոլիստը զբաղվել է բարեգործությամբ։
2013 թվականի դեկտեմբերին պարգեվատրվել է պատվո լեգեոնի շքանշանով։

## Կարիերա
2017 թվականի դեկտեմբերի 7-ին նշանակվել է Սան Պաուլու ակումբի ֆուտբոլի դեպարտամենտի գործադիր տնօրեն (diretor executivo de futebol)։ 2021 թվականի փետրվարի 1-ին լքել է իր պաշտոնը «Սան Պաուլու» ակումբի գլխավոր մարզիչ Ֆերնանդո Դինիսի հեռացումից անմիջապես հետո։

## Նվաճումներ
### Թիմային
* Աշխարհի չեմպիոն (1) - 1994
* Բրազիլիայի չեմպիոն (1) - 1991
* Ֆրանսիայի չեմպիոն (1) - 1994
* Պաուլիստայի լիգա  (6) - 1987, 1989, 1991, 1992, 1998, 2000
* Ֆրանսիայի գավաթ (3) - 1993, 1995, 1998
* Ֆրանսիայի լիգայի գավաթ (2) - 1995, 1998
* Կոպա Լիբերտադորես (2) - 1992, 1993
* ՈւԵՖԱ-ի գավաթակիրների գավաթ (1) - 1996
* Միջմայրցամաքային գավաթ (2) - 1992, 1993
* Stanley Rous Cup (London) - 1987
* Amizade Tournament - 1992
* Mexico City’s Tournament - 1989
* Guadalajara Tournament - 1989
* Barcelona Cup - 1991, 1992
* Ramon de Carranza Trophy - 1992
* Theresa Herrera Trophy - 1992
* Santiago de Chile Tournament - 1993

### Անձնական
* «Արծաթե գնդակի» տիրապետող (համաձայն «Պլակար» ամսագրի վարկածի) - 1989, 1991, 1992
* Սան Պաուլո նահանգի լավագույն ռմբարկու - 1991
* Միջմայրցամաքային գավաթի եզրափակիչ խաղի լավագույն խաղացող - 1992
* ՀԱ-ի լավագույն խաղացողը (համաձայն  «Էլ Պաիս»  թերթի վարկածի, Ուրուգվայ) - 1992
* Ֆրանսիայի լավագույն խաղացող - 1995, 1996

## Ծանոթագրություններ

## Արտաքին հղումներ
* Статистика и биография Раи
* Статистика и биография Раи #2 
* Раи — положительный и упорный 
* Rаí Souza Vieira de Oliveira
* Филантроп
Ավտոախտահանիչ կայանք

**Ավտոախտահանիչ կայանք**, շինությունների և տարածքի (անասնաբուծական ֆերմաների, սպանդանոցների, կենդանիների բեռնման և բեռնաթափման կայանների, հացահատիկապահեստարանների, բանջարապահոցների և այլն) ախտահանման և միջատազերծման մեքենա։

## Նկարագրություն
Ավտոախտահանիչ կայանքով հնարավոր է ջուր, ախտահանող և այլ հեղուկներ տեղափոխել և լցնել հակատզային ու հակաքոսային գուռերը։ Ցիստեռնը լցնում են հեղուկով, որտեղից այն բեռնատար ավտոմեքենայի (որի շասսիի վրա տեղակայված է կայանքը) շարժիչի ստեղծած վակուումի և ճնշման ազդեցությամբ մղվում է ախտահանվող օբյեկտներ։ Օդը նոսրացնելու նպատակով ցիստեռնը խողովակաշարով միացնում են շարժիչիներ թողման համակարգին։ Ցիստեռնում ճնշում ստեղծելու համար որոշ ավտոախտահանիչ կայանքներում օգտագործում են ճնշակ։ Ջերմամեխանիկական աերոզոլային գեներատորի համար նախատեսված՝ ավտոախտահանիչ կայանքի սարքավորումների համալիրի մեջ մտնող ախտահանիչ լուծույթներն ու աերոզոլային հեղուկը պահվում են ցիստեռնի կողքերին ամրացրած տակառներում։ Թողարկվում են հեղուկաօդաճնշիչ կայանքներ, ախտահանող մեքենաներ և ավտոախտահանիչ կայանքի այլ տեսակներ։

Կատեգորիա:Գյուղատնտեսական տեխնիկա
Կատեգորիա:Գյուղատնտեսություն
Բույսերի հյուսվածքներ

**Բույսերի հյուսվածքներ**, գոյացնող հյուսվածքներ, բջիջների խմբեր կամ համալիրներ, որոնք կապված են կառուցվածքի, ծագման, ֆունկցիաների և տեղադրության ընդհանրությամբ։ Դրանց համապատասխան՝ տարբերում են գոյացնող, ծածկութային, հիմնական, մեխեխանիկական, փոխադրող և արտաթորման հյուսվածքներ։

## Նկարագրություն
Գոյացնող հյուսվածքները կամ մերիսթեմները կազմված են առավելապես կենսագործունեության բջիջներից, որոնք ունակ են բուռն կերպով բաժանվելու և վերափոխվելու բույսերի տարբեր օրգանների հյուսվածքներ բույսերի հասունացում բույսերի 237 հիմնական հյուսվածքի բջիջների։ Մերիսթեմը կազմում է աճման կոնը, ընձյուղների միջհանգույցների հիմքը և առանցքային օրգանների՝ կամ բիումիուֆելոգենի ծայրամասերում շերտերը։ Ծածկութային հյուսվածքները միմյանց կիպ միացած բջիջների համալիրներ են, որոնք ծածկում են բույսերի օրգանները (տերևներ, ցողուններ)՝ նպաստում դրանց պաշտպանմանը, հողից ջրի և սննդարար լուծույթների կլանմանը (արմատների)։

## Կառուցվածք
Հիմնային հյուսվածքները բաղկացած են առավելապես պարենքի միցև կազմում են առանցքային օրգանների հիմքը՝ միջուկը, միջուկ ճառագայթները, տերևներում՝ քլորենքիմը (յուրացնող հյուսվածք)։ Մեխանիկական հյուսվածքները կազմում են բույսերի հենքը կամ հիմնակմախքը, կանխում են նրա կոտրտվելը կամ երկփեղկվելը՝ խիստ հաստացած, փայտացած բջջային պատերի շնորհիվ։ Դրանցից են կոլենքիմը (բաղկացած կենդանի բջիջներից), սկլերենքիմը (պրոզենքիմային բջիջներից), այդ թվում՝ լուբային թելքերը և բնափայտի թելքերը (լիբրիֆորմ), ինչպես նաև քարային բջիջներից կազմված սկլերեիդները։ Փոխադրող հյուսվածքները տարատեսակ բջիջների և նրանց համակարգերի ամբողջությունն է, որոնց միջով արմատներից դեպի տերևներն են տեղաշարժվում ջուրն ու նրա մեջ լուծված հանքային նյութերը (քսիլեմա) և դյուրասերվող նյութերը՝ տերևներից դեպի մյուս, հիմնականում պաշտպանող օրգանները (լուբ)։ Արտազատող հյուսվածքները տարբեր կառուցվածքային ներզատական գոյացություններ են, հատուկ զետեղարանների համակարգ, որտեղ կուտակվում են աղաղանյութեր, խեժեր, եթերայուղեր, նաև արտազատական գեղձային մազիկներ, նեկտարանոցներ և այլն։

Կատեգորիա:Գյուղատնտեսություն
Լիո (երգչուհի)

**Լիո** (. ), բելգիացի ժամանակակից երգչուհի և դերասանուհի։

## Կենսագրություն
Լիոն, որի իսկական անունը **Վանդա Մարիա Ռիբեյրու Ֆուրտադու Տավարիս դի Վասկոնսելուս** է (), ծնվել է Պորտուգալիայի Մանգվալդի քաղաքում։ Նրա քույրը՝ Էլենա Նոգուեռան, ճանաչված ֆոտոմոդել ու դերասանուհի է։

1979 թվականին Լիոն Ջեյ Ալանսկու, Ժակ Դյուվալի, Մարկ Մուլիի և Դեն Լաքսմանի հետ միասին ձայնագրել է իր առաջին սինգլը՝ «Le banana split»-ը, որից վաճառվել է երկու միլիոն օրինակ, ապա այդ նույն կազմով ձայնագրել են «Amoureux solitaires»-ը, որը նույնպես։
բարձր տեղեր է գրավել չարթերում։

## Անձնական կյանք
Լիոն վեց երեխայի մայր է։

## Սկավառակագրություն
### Սինգլներ
* 1980 — «Le banana split»
* 1980 — «Amoureux solitaires»
* 1980 — «Sage comme une image»
* 1981 — «Amicalement votre»
* 1982 — «Mona Lisa»
* 1983 — «Zip a doo wah»
* 1983 — «La reine des pommes»
* 1986 — «Les brunes comptent pas pour des prunes»
* 1986 — «Fallait pas commencer»
* 1986 — «Je casse tout ce que je touche»
* 1986 — «Chauffeur»
* 1988 — «Seules les filles pleurent»
* 1988 — «Tu es formidable»
* 1991 — «Girl from Ipanema»
* 1991 — «L’autre joue»
* 1996 — «Tristeza»
* 2000 — «Je suis comme je suis»

### Ալբոմներ
* 1980 — *Lio*
* 1982 — *Suite sixtine*
* 1983 — *Amour toujours*
* 1986 — *Pop model*
* 1988 — *Can can*
* 1991 — *Des fleurs pour un caméléon*
* 1996 — *Wandatta*
* 2000 — *Chante Prévert*
* 2003 — *Cœur de rubis*
* 2005 — *Les Pop Songs (Best Of 1)*
* 2005 — *Les Ballades (Best Of 2)*
* 2005 — *Pop Box — 25 Years In Pop* (7 remastered CDs with bonus tracks and 1 DVD of clips)
* 2006 — *Dites Au Prince Charmant*

## Ֆիլմագրություն
* 1985 — *Elsa Elsa*
* 1986 — *Golden Eighties*
* 1988 — *Բախտից երես առածը*
* 1989 — *Chambre à part*
* 1991 — *Sale comme un ange*
* 1991 — *Jalousie*
* 1991 — *Rock-A-Doodle*
* 1992 — *Après l’amour*
* 1992 — *Sans un cri*
* 1994 — *Personne ne m’aime*
* 1995 — *Dieu, l’amant de ma mère et le fils du charcutier*
* 2002 — *Carnages*
* 2004 — *Colette, une femme libre*
* 2004 — *Mariages!*
* 2005 — *Les Invisibles*
* 2007 — *The Last Mistress*
* 2007 — *Lost Signs*
* 2008 — *Le Prince de ce monde*
* 2009 — *La robe du soir*
* 2010 — *A Dix Minutes De Nulle Part*

## Ծանոթագրություններ

## Արտաքին հղումներ
*Lio's Biography on ZE Records Official Website
* 

Կատեգորիա:21-րդ դարի երգիչներ և երգչուհիներ
Կատեգորիա:Բելգիացի դերասանուհիներ
Կատեգորիա:Բելգիացի երգչուհիներ
Կատեգորիա:Ֆեմինիստ երաժիշտներ
Կատեգորիա:Պորտուգալացի արվեստագետներ
Կատեգորիա:Բեմական կեղծանուններ
Մանգվալդի

**Մանգվալդի** (պորտուգալերեն՝ *Mangualde*. ), քաղաք և համայնք Պորտուգալիայի կենտրոնական մասում՝ Ներքին Բեյրա պատմական մարզի Դան-Լաֆոյնշ ենթատարածաշրջանում։ Ընկած է շրջկենտրոնից՝ Վիզեու քաղաքից 14 կիլոմետր դեպի հարավ-արևելք։ Զբաղեցնում է 219,26 քառակուսի կիլոմետր տարածք։ Համայնքի բնակչության թվաքանակը 2011 թվականի տվյալներով եղել է 19.880, բուն քաղաքինը՝ շուրջ 7.300:

Հիմնադրվել է 1102 թվականին։

Քաղաքի տոնը նշվում է ամեն տարի սեպտեմբերի 8-ին։

Համայնքը վարչականորեն բաժանված է 12 ֆրեգեզիաների՝ քաղաքացիական ծխերի։

## Ժողովրդագրություն

## Տնտեսություն
Stellantis ընկերությունը Մանգվալդիում 1962 թվականին հիմնադրել է «Սիտրոեն» ավտոմեքենաների հավաքման գործարան, որն սկսել է գործել 1964 թվականից։ Քաղաքում կան նաև մետալուրգիական, տեքստիլ, փայտի, քարի մշակման, կոնստրուկցիաների թողարկման ձեռնարկություններ։ Զարգացած է նաև գյուղատնտեսությունը, մասնավորապես՝ հապալասի արտադրությունը, անտառային տնտեսությունը, անասնաբուծությունը (հատկապես ոչխարաբուծությունն ու թռչնաբուծությունը)։

## Անվանի մանգվալդեցիներ
* Էլզա Պաիշ (ծնվ. 1958) - սոցիոլոգ ակադեմիկոս և քաղաքական գործիչ
* Լիո (Վանդա Մարիա Ռիբեյրու Ֆուրտադու Տավարիս դի Վասկոնսելուս. ծնվ. 1962 թ. հունիսի 17-ին) — բելգիացի երգչուհի և դերասանուհի

## Ծանոթագրություններ

## Արտաքին հղումներ
* Համայնքի պաշտոնական կայքէջը

Կատեգորիա:Պորտուգալիայի բնակավայրեր
Կատեգորիա:Պորտուգալիայի մունիցիպալիտետներ
Կատեգորիա:Պորտուգալիայի քաղաքներ
Կատեգորիա:1102 թվականին հիմնադրված բնակավայրեր